google/wiki40b huggingface dataset:
Mannerheimvägen

Hus og anlegg langs veien

Mellom Norra Esplanaden og Alexandersgatan ligger Stockmanns varehus, tegnet av arkitekt Sigurd Frosterus og åpnet i 1930. Argos-huset fra 1897 i Esplanadens hjørne ble knyttet sammen med varehuset i 1989. På Tre Smeders plats utenfor varehusets hovedinngang mot Alexandersgatan finnes en statue som forestiller tre smeder, utført av Felix Nylund. Tre Smeders plats er angivelige Helsingfors' absolutte sentrum
Kjøpesenteret Forum i Mannerheimvägen 20 ble bygget av arkitektene Kari Hyvärinen, Kaarlo Leppänen, Jaakko Suihkonen i 1986. I neste nummer , Mannerheimvägen 22, ligger kjøpesenteret Glaspalatset (arkitektene Viljo Revell og Niilo Kokko, 1935). Nord for Glaspalatset ligger Salomonsgatan, har har blitt gågate etter byggingen av kjøpesenteret og bussterminalen i Kampen. Vis-à-vis Glaspalatset på østsiden av Mannerheimvägen ligger varehuset Sokos.
I krysset med Arkadiagatan ligger Paasikiviplatsen på vestsiden med president Juho Kusti Paasikivis minnesten. På motsatt side ligger Mannerheimplassen med marskalk Mannerheims rytterstatue foran samtidskunstmuseet Kiasma (arkitekt Steven Holl; 1998). Bak Kiasma ligger Posthuset.
Mellan Arkadiagatan og Norra Järnvägsgatan ligger riksdagens tilbygg med en liten park foran. Nord for Norra Järnvägsgatan ligger Riksdagshuset med flere statuer over tidligere presidenter rundt.
I kvartalet mellom Museigatan, Cygnaeusgatan og Mannerheimvägen ligger Finlands nationalmuseum (1910). Overfor det, på østsiden, ligger Villa Hagasund der bymuseet holder hus. Nord for villaen ligger Finlandiahuset (arkitekt Alvar Aalto 1971). Nord om Finlandiahuset en statue av kalevalafortelleren Larin Paraske og foran Finlandiahuset et minnesmerke over president Urho Kekkonen, i form av en liten dråpeformet dam med belysning.
Mellom Södra och Norra Hesperiagatan begynner en smal park som går gjennom hele bydelen Tölö. På motsatt side ligger det store parkområdet rundt Tölöviken. I krysset ved Helsingegatan ligger Finlands nationalopera (arkitekter Eero Hyvämäki, Jukka Karhunen, Risto Parkkinen; 1993).
Nord for Helsingegatan ligger Tölö sporthall, den tidligere Messehallen, som ble bygd som multifunksjonshall i 1935. Til Sommer-OL 1952 ble hallen utvidet til bruk for turn, bryting, boksing og vektløfting, samt basketball-finalen. Hallen ble overtatt av byen i 1975, og heter siden Tölö sporthall.
Mellan Hummelgatan och Linnankoskigatan ligger Essos bensinstasjon, som ble åpnet til det planlagte (men aldri arrangerte) sommer-OL 1940. Det karakteristiske funkisbygget ble revet i 1977 og erstattet av et nytt bygg.
Ovenfor Esso ligger Gripenbergkvarteret med 10 separate borettslag, sammenbygget til et innelukket kvartal. Kvartalet ble bygget 1925-1929 etter planer av arkitekt Sebastian Gripenberg, i klassisistisk stil.
Efebos

Efebos eller Efebe (gresk ἔφηβος, sammensatt av epi-, «individ», + hebe, «ungdomsalder», «mandighet»), flertall efeboi, germanisert som efebe / ephebe, eller arkaisert som efebos (flertall ephebi), er et gresk begrep for en halvvoksen aldersgruppe (tenåring), eller en sosial status reservert for denne alderen i antikken.

I antikkens Hellas

Selv om ordet ganske enkelt kan referere til pubertetsalderen til unge menn og gutter, er den hovedsakelig benyttet for medlemmene, utelukkende fra denne aldersgruppen, av en offisiell institusjon (efebeia) som sørget for gjøre dem myndige og til borgere, men trente dem særlig som soldater, tidvis allerede sent ut i felten. De greske bystatene (polis) var avhengig, som den romerske republikk før Gaius Marius' reformer, på et landvern eller militærapparat bestående av borgere.
I Athen var efeboi tilsvarende med myndighetsalderen, noe som inntraff ved begynnelsen eller slutten av 18 årsalderen. Etter at de unge mennenes alder og borgerlige herkomst var blitt lovlig bekreftet, ble de skrevet inn i den allmenne listen for medborger og ble i et års tid opplært i våpentrening og andre kroppsøvinger. Etter dette, ved årets slutt, marsjerte de i en mønstring for folket og ble bevæpnet med spyd og skjold. Ved denne seremonien avla de i Aglauros’ helligdom sin vernepliktsed. I løpet av ytterligere ett år fullførte de en form for rekrutt-tjeneste, ofte ved landets grensefestninger.
Fra slutten av 300-tallet f.Kr. skjedde det store endringer i stillingen for efeboi. De utgjorde isteden en form kadettkorps for ungdommer fra gode familier hvor inntredelsen var frivillig, og ikke lenger knyttet til en bestemt aldersgruppe, og under bestemte forhold også åpen for andre enn athenere. Tidsforløpet var fortsatt ettårig. Utdannelsen var foruten våpentrening og fysisk trening, besto også av filosofi, veltalenhet (retorikk), litteratur og musikk.

I Roma

I Roma hvor eliten, hovedsakelig den patrisiske adelen, ofte ble sendt til Hellas eller fikk greske lærere, ble den greske betegnelsen tatt opp i latinsk form som ephebus (flertall ephebi), og alderen ble fastsatt til mellom 16 og 20 år.

Skulptur

I antikken greske skulptur var en «efebos» også en betegnelse for type som avbildet en naken efebos, eller ung mann. Den arkaiske typen ble og blir fortsatt betegnet som kouros, flertall kouroi. Dette typologiske navnet blir ofte sammensatt med stedet hvor dette objektet tilhørte eller hvor det ble funnet, eksempelvis Agrigento Efebe (se illustrasjon).
Serrognathus (Ditomoderus) mirabilis

Utseende

En middelsstor til stor (hannen gjerne 40-50 millimeter), mørkbrun, kraftig bygd hjortebille, dekkvingene er gjerne brunlige. Hos store hanner er hode og pronotum påfallende mye bredere enn dekkvingene. Hannens kjever er gjerne nokså rette, kraftige med en tann med roten, dessuten en ganske liten tann i midten. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hunnen er mindre enn hannen, med grov punktering på hodet og fine punktrader på dekkvingene.

Levevis

Larvene utvikler seg i råtne trestammer, hunnene legger egg i døde trestammer med hvitråte.

Utbredelse

Arten er utbredt på Sumatra og Borneo.
Elektrisk dobbeltlag

Et elektrisk dobbeltlag er en samling ioner rundt suspenderte partikler i en løsning. Partiklene har ladet overflate. Denne tiltrekker ioner med motsatt ladning. Dobbeltlaget består av sternlaget, der ionene følger partikkelbevegelsene og det diffuse laget. I det diffuse laget blir ionene både tiltrukket av partikkelen og frastøtt av sternlaget. Dette blir gradvis tynnere til ionekonsentrasjonen er som i resten av løsningen, og ion med samme ladning som partikkelen kan finnes her. Utstrekningen til det elektriske dobbeltlaget er gitt av Debyelengden 1/κ. κ er proporsjonal med konsentrasjon og valens til elektrolytten. Dette betyr altså at jo høyere valens og konsentrasjon av elektrolytt, jo mindre elektrisk dobbeltlag. Når det elektriske dobbeltlaget minker vil det dispersjonen bli mer ustabil, det vil si at koalessens skjer lettere.
Synclitopa

Utseende

En middelsstor (ca. 15 millimeter), avlang, blank, mørkbrun oldenborre. Hele oversiden er kledt med korte, brune hår. Dewkkvingene er parallellsidige og har to lave lengderibber.

Utbredelse

Arten er utbredt i Kenya og Tanzania.
El Rodadero

El Rodadero er ei strand og et turistområde om lag 5 kilometer vest for Santa Marta på den karibiske kysten nord i Colombia. Stedet befinner seg i Gairabukta. Langs med stranda går det ei stripe med hoteller og leilighetskomplekser.
El Rodadero oppsto i 1954, da guvernør Rafael Hernández Pardo anla motorveien som går forbi stedet og bygde det første hotellet, Hotel Tamacá. I de påfølgende åra ble det oppført stadig flere bygninger i bukta. Det er i dag om lag 14 000 hotellrom og leiligheter i El Rodadero, de fleste i luksuriøse, høye bygninger.
Maria Fisker Stokholm

Klubb

Fisker Stokholm startet å spille håndball i Vissing-Hadsten. I 2005 signerte hun for Randers, men ble kun én sesong før hun signerte med Viborg i 2006. Fisker Stokholm fikk sin debut for Viborg 25 dager før hun fylte 17 år, noe som gjorde henne til den 3. yngste debutanten noensinne.

Landslag

Fisker Stokholm ble tatt ut i bruttotroppen til Håndball-EM 2010 for kvinner, men var ikke blant de 16 utvalgte. Året etter var hun en del av det danske kvinnelandslaget under Håndball-VM 2011 i Brasil.
Amphionthophagus

Utseende

Små til middelsstore, kraftige biller. Kroppsformen er kort, kraftig og hvelvet. Hodet er spadeformet og bredt, med små fasettøyne og korte antenner. Pronotum er stort og bredt (vanligvis tydelig bredere enn dekkvingene), gjerne med tydelig mikroskulptur, av og til metallglinsende. Dekkvingene er korte og hvelvede, ofte med tydelige lengdestriper.
Beina er kraftige gravebein.

Levevis

Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.

Utbredelse

Denne lille gruppen er utbredt i Nord-Afrika, på den Iberiske halvøya og i Lilleasia.
Mabou Mines DollHouse

Handling

Nora, som har vært en pen, forkjælt og beskyttet dukke helt fra barndommen, har nå blitt en bedårende liten lerkefugl. I ektemannen Torvalds øyne er Nora bestandig lystig og glad.
Hun danser, ler og synger og fyller hjemmet med barnlig glede. Bak den sjarmerende og feminine overflaten skjuler det seg en viljesterk personlighet, som er rede til å ofre alt for kjærligheten. Mer følsom for hjertets krav enn for fornuftig tale klamrer Nora seg til den håpløse drømmen om en gjensidig idyll, som kan overstige sosiale konvensjoner og den etablerte orden. I 1870-tallets Norge, hvor man må være hustru og mor framfor å være kvinne, virker slike forhåpninger som tomme løfter.
Uansett om Noras feil ble begått av kjærlighet, kan ikke Torvald tilgi henne den skammen som fra nå av truer familien. Nora, som febrilsk ventet på at «det vidunderlige» skulle skje, flykter stillferdig [og] for sin egen helse, noe som ikke ligner henne.
Kapp Linné

Kapp Linné er det nordvestligste punktet til Nordenskiöld Land og er det sørlige punktet på muningen til Isfjorden på Spitsbergen, Svalbard. Stedet har sitt navn etter den svenske botanikeren Carl von Linné (1707–78). På Kapp Linné ligger Kapp Linné fuglereservat som ble opprettet ved kongelig resolusjon 1. juni 1973 og er på 1 891 dekar.
På Kapp Linné ligger den nå automatiserte Isfjord radio, som i dag fjernstyres fra Bodø radio. Byggene som tilhørte radiostasjonen blir om vinteren benyttet til overnatting for turister. Om sommeren er byggene for det meste ikke i bruk, bortsett fra enkelte mastergradskurs i regi av UNIS. Stasjonen får strøm fra et dieseldrevet generator.
Jubilee-linjen

Togtype

Jubilee-linjen betjenes av «1996-stock» tog. Disse ble opprinnelig levert som seksvognstog, men i årsskiftet 2005-2006 ble det lagt til en syvende vogn som ny tredjevogn (eller femtevogn om toget går i motsatt retning). Hver av vognene er 17,77 meter lange. Togene har en totalkapasitet på 817 passasjerer, hvorav 234 sitteplasser.
Arromanches-les-Bains

Befolkningsutvikling

Referanse: INSEE
Dahejia vannkraftverk

Dahejia vannkraftverk er en demning med et vannkraftverk under utbygging i elva Huang He, provinsen Gansu i Kina. Dette anlegget skal få en totalt installert effekt på 142 MW.
Jiangyou gasskraftverk

Jiangyou gasskraftverk er et varmekraftverk i provinsen Sichuan i det sentrale Kina. Det har en installert produksjonskapasitet på 700 MW. Brenseltypene er naturgass, og dette er et kombinasjonssyklus verk med både damp- og gassturbiner.
Forusbeen

Forusbeen er en gate i Stavanger (2–4, 10, 15–17, 20, 35, 50, 74, 80), Sandnes (200–210, 220–226, 248, 251, 330, 337, 390) og Sola (388, 410). Gaten starter i øst ved Gamle Forusvei på Forus øst i Stavanger, dreier sørover og inn i Sandnes kommune ved Forus flyplass, fortsetter sørover til Bærheim før den går vestover inn i Sola kommune og ender i kryss med fylkesvei 509 og 510. Gaten er 6,6 km lang, hvorav 2,5 km i Stavanger, 3,1 km i Sandnes og 1 km i Sola. Forusbeen er klassifisert som fylkesvei 443.
Jorginho Putinatti

Landslaget

Jorginho Putinatti spilte 16 landskamper for Brasils herrelandslag. Han ble tatt ut i Brasils tropp til Copa América 1983.
Asiamesterskapet i paratriatlon 2018

Asiamesterskapet i paratriatlon 2018 (2018 ASTC Paratriathlon Asian Championships) ble arrangert 10. august 2018, på Mayon i Legazpi på Filippinene.
Miris striatus

Utseende

Miris striatus er ca. 10-12 millimeter lang og er en stor og lett gjenkjennelig art. 
På oversiden av kroppen har den korte, fine svarte hår. Grunnfargen fargen på kroppen er svart, med markerte gule og brunsvarte felt. Scutellets er svart med noen lysere flekker bakerst. Brystskjoldet (pronotum)  er også svart men har en difus gul stor flekk.
Hodet er svart med to gule flekker ved øynene. Antennene er svarte med litt rødbrunt førsteledd, de siste leddene har gule partier..  
Dekkvingene er svarte, men har markerte gule linjer og felt. Årene på clavus og corium er opphøyde og markerte i gult. Membranen er mørkt røykfarget svartbrun og har tydelige årer i gult eller litt rødt. Årene danner to lukkede celler på membranen, som hos de fleste bladtegene (Miridae). Cuneus er gult eller rødorange men gjerne svart bakerst. 
Det er minst fem eller flere fargevarianter av arten som har fått sine egne navn.

Levevis

Miris striatus er dagaktiv og ganske livlig. Den lever på blomstrende busker tidlig om sommeren. Den suger plantesaft fra knopper eller stilk. Men finnes også ofte på eik, alm eller hassel. Den besøker ofte kvann og andre skjermplanter. 
Hunnen legger egg på planter og busker. Overvintringen er som egg. De voksne (imago) finnes fra juni til august.
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.
Columbus Air Force Base

Columbus Air Force Base er en av det amerikanske flyvåpenets flystasjoner, og ligger i Lowndes County i Mississippi. Den er base for 14th Flying Training Wing i Air Education and Training Commands Nineteenth Air Force.
Kongsberg Jazzfestival

Musikerprisen

Årlig deles det ut en pris til markante
norske jazzartister av året. Prisbeløpet er på 300 000 kr som i beløp gjør den til norges største jazzpris. Prisen har tidligere hatt navn som DNB-Prisen, DnB NOR-prisen, Vital-prisen og KlartSvar-prisen etter hvem som har sponset prisen opp gjennom årene.
Utdelingen skjer på jazzfestivalens siste dag, og ble i mange år utdelt av Knut Borge. Som en del av prisen, holder vinneren konsert på festivalen året etter.
GAZ

GAZ, Gorkovskij Automobilny Zavod eller oversatt Gorkij Bilfabrikk (russisk: ГАЗ eller Го́рьковский автомоби́льный заво́д) er et russisk bilmerke, startet 4. mars 1929 som et samarbeid mellom Ford og Sovjetunionen.  
I november 1992 ble GAZ et aksjeselskap. GAZ har kjøpt opp Ural kjøretøyfabrikk.

I Norge

Etter krigen, da salget av biler fra østblokken ble frigitt, sikret Majorstua Bilcentral AS seg agenturet for Pobeda. Agenturet for ZIM og små GAZ-51 lastebiler gikk til Norske Drosjeeieres Felleskjøp. Begge fikk også ta inn terrengbilen GAZ-69.
Majorstua Bilcentral takket av da Pobeda ble avløst av Volga. Drosjenæringen tok da hånd om all russisk bilimport til Norge. I 1958 var mer enn hver fjerde nyregistrerte drosje en Volga.  Med frigjøringen av bilsalget i 1960 og manglende nyheter fra i Volga-programmet, falt salget brått.
I 1969 så ble Konela Norge AS etablert og tok over det som var igjen av russisk bilimport. Nye Volga M-24 ble en skuffelse, da hverken kvaliteten eller salget var så bra som forgjengeren. Den siste M-24 som ble registrert her til lands som drosje var i 1980. Noen biler ble reeksportert til Sovjetunionen.
Eddie's Archive

Beast over Hammersmith

Beast over Hammersmith er et konsertalbum innspilt i løpet av Beast on the Road-turneen. Beast over Hammersmith ble utgitt 20 år etter det ble innspilt. Albumet ble spilt inn i Hammersmith Odeon og var den siste innspillingen med trommeslageren Clive Burr som ble erstattet med nåværende trommeslager Nicko McBrain. Beast over Hammersmith er også en av Bruce Dickinsons første opptredener for bandet. Dette albumet inneholder materiale fra The Number of the Beast-albumet selv om det ble spilt inn før utgivelsen av The Number of the Beast.
Jacobin (tidsskrift)

Historie

Magasinet begynte som en nettavis i september 2010, men utvidet til trykket magasin senere samme år. Navnet Jacobin stammer fra boka The Black Jacobins: Toussaint L'Ouverture and the San Domingo Revolution av forfatteren C. L. R. James, der James tilskriver de de svarte haitiske revolusjonære en større renhet i forhold til idealene fra den franske revolusjon enn de «hvite jakobinerne».
Keltiberere

Keltibererne var et stedeget folk på Den iberiske halvøy, i områder som i dag utgjør sentrale Spania og nordlige Portugal, før og under Romerriket i de siste århundrene f.Kr. De snakket en variant av keltisk kalt keltiberisk, som nå er utdødd. Bevarte stammenavn er i latinsk formidling Arevaci, Belli, Titti, Lusones, og Berones. Dio Cassius synes å antyde at elven Ebra utgjorde en avgrensningslinje mellom keltibererne i vest, og andre stammer med andre språk i øst.
Arkeologisk var keltibererne en del av Hallstattkulturen i hva som nå er nordlige og sentrale Spania. Betegnelsen «keltiberere» (Celtiberi) opptrer i fortegnelsene til Diodorus Siculus, Appian: Romersk historie.</ref> og Martialis. som hadde gjenkjent innbyrdes giftermål mellom keltere og iberere etter en periode av jevnlig krigføring, skjønt arkeologen Barry Cunliffe kommenterte at «dette har ring av gjetninger over seg». Strabon oppfattet keltiberne som en gren av kelterne. Plinius den eldre tenkte seg at det opprinnelige hjemstedet for kelterne i Iberia var området til celtici i sørvest grunnet en identitet i hellige ritualer, språk og navn på byer.
Keltiberisk språk er av de hispano-keltiske (hyponym for keltiberisk og alle keltiske språk) som ble snakket på Iberia i før-romersk og tidlig romersk tid.
Experimentarium

Experimentarium er et vitensenter beliggende i Hellerup med midlertidig adresse på Christiansholm i København.
Senteret åpnet den 9. januar 1991 i Hellerup. Museet viser forskjellige grener av naturvitenskap, hvor publikum får del i ved å kunne prøve mange av hvordan gjenstandene virker, som f.eks. fysiske fenomener. I tillegg finnes skiftende utstillinger som baserer seg på forskjellige emner.
I 2014 begynte oppussing av utstillingshallen i Hellerup etter en massiv pengeinnsamling til prosjektet. Derfor flyttet Experimentarium midlertidig vekk fra Hellerup i to år og inn i hjertet av København på Christiansholm i det gamle papirlageret på øya. Da lokalene her har mindre plass enn de i Hellerup, har det ikke vært mulig å flytte alle gjenstandene med 
Science-senteret åpnet i de nye lokaler i papirlageret den 7. februar 2014 under navnet Experimentarium City. Det nye museumet har et areal på 3 400 m² med en interaktiv utstilling, hvor de besøkende som tidligere kan prøve mange ting og fenomener.
Den 27. april 2015 herjet en voldsom brann utbygningen av Experimentarium på Tuborg Havnevej.
Siden åpningen og frem til 2012 har senteret hatt et årlig gjennomsnittlig besøkstall på ca. 340 000.
Roger Meddows-Taylor

Biografi

På 50-tallet ble Roger Taylor interessert i musikk. I 1957 hørte han fetteren sin spille noen enkle sanger på en gitar, og da bestemte han seg for at han ville lære seg å spille. 
I starten spilte han på en ukulele, og fant raskt ut at han burde stifte et band, fordi det kunne ligge penger i det. Bandet han startet het The Bubblingover Boys. Det besto av ukulele, bass og gitar. 
Etter å ha spilt i noen andre band og vunnet noen skolepriser ble han trukket mot slagverk.
I 1963 stiftet han og noen venner bandet The Cousins Jack. Her spilte han rytmegitar en liten stund, men gikk fort over til trommer. Bandet spilte sammen i ett år. 
I 1966 gikk Meddows-Taylor og bandet Reaction inn i en musikkonkurranse med Roger som vokal. Konkurranse ble vunnet, kanskje takket være mange måneder med øving.
I 1968 så han en notis hvor et band søkte etter en trommeslager. Meddows-Taylor søkte, og dermed møtte han Brian May. Han ble da med i bandet Smile, sammen med Brian May og Tim Staffell. Da Tim Staffell sluttet i Smile i 1970, kom Freddie Mercury inn og de gjorde om navnet til Queen.
Han har vært gift tre ganger.
Meddows-Taylor har fem barn til sammen, to sønner og tre døtre. Hans to sønner heter Rufus Tiger Taylor og Felix Luther Taylor, og døtrene heter Rory Eleanor Taylor, Tiger Lilly Taylor og Lola Daisy May Taylor. 
Siden 2010 har han vært gift med Sarina (Potgieter) Taylor. 
Dominique Beyrand og Roger Taylor var gift i 16 år. De giftet seg 14. februar 1988 og ble skilt den 13.november 2004.
Whakatane

Historie

Whakatane har navnet sitt fra mataatuakanoene fra Hawaiki. Ifølge legender sies det at maoriene kom med kanoene sine i år 1200. Mennene forlot kanoen og kvinnene og kanoen begynte å drive bort ut på sjøen. Selv om kvinnene ikke hadde lov til å padle, bestemte datteren av lederen seg for å padle mot land. Datteren, som het Wairaka, hadde mot nok til å ta ledelsen over kanoen og de andre kvinnene gjorde som henne. De padlet mot land og reddet trolig livet. En bronsestatue av Wairaka står oppreist på en stein ved elveutløpet i Whakatane. Elven, Whatakane River, går gjennom byen og ut mot havet.

Geografi

Whakatane har et variert terreng. Fra hav og strender, en travel by, til jungel og skog. Det er et rikt båt- og fiskeliv og et yrende liv ved kai. I byen er det et typisk westernutseende på fasadene. Det er gode muligheter for shopping og cafeliv. Det er i byen de fleste av innbyggerne bor, utenom de som driver med landbruk.
I jungelen er det et yrende dyreliv. Det er gode turmuligheter og mange bruker jungelen til utflukter. Whatakane, og New Zealand, har et unikt og innholdsrikt dyreliv med dyr og fugler man bare finner på denne øya. 
Whakatane har en sterk turiststrøm, og en av de største turistseverdighetene, er øya White Island. Øya kan ses fra byen og er en aktiv vulkan bare 50 km fra Whakatane. Det går daglig båter fra kaia i Whakatane til White Island som inkluderer guide. Øya er også kjent for sitt store fuglemangfold. 
7 km over åsen, ligger den kjente og populære stranden Ohope Beach. Her er det et yrende surfeliv og gode muligheter for å bade og surfe.

Politikk

Ordføreren i Whatakane heter Tony Bonne og varaordføreren heter Judy Turner.

Økonomi

Hovednæringen i byen er landbruk, forretningsvirksomhet, engrossalg, helsetjeneste og offentlig virksomhet.

Demografi

Det er 57,9% (menn) og 59,3% (kvinner) europeere og 41,6% (menn) og 42,2% (kvinner) maorier av innbyggerne i Whakatane. Resten av prosentene er andre etniske grupper som asiater og afrikanere.

Språk

Utenom engelsk som muntlig språk, er maorisk det mest brukte språket. Det blir brukt av 17,4 % av innbyggerne. 78,2% av innbyggerne i Whatakane snakker mer enn ett språk.
ISO 3166-2:ZM

ISO 3166-2:ZM er Zambias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Zambia er det definert koder for ti provinser.
Hver kode består av to deler, atskilt av en bindestrek. Første del er ZM, ISO 3166-1 alfa-2-koden for Zambia. Andre del er to sifre (01–10).